Σαλάτα με λάχανο, καρότο, φινόκιο και ντρέσινγκ με γιαούρτι


Μια αρκετά δροσερή σαλάτα χωρίς λάδι, μόνο με το νόστιμο, σκορδάτο ντρέσινγκ γιαουρτιού που είναι αρκετό.

1 μέτριο λάχανο (1 κιλό περίπου), λεπτοκομμένο ή τριμμένο, 3 μεγάλα καρότα, κατά προτίμηση βιολογικά, σε λεπτές λωρίδες ή τριμμένα, 2 - 3 μέτρια φινόκιο, λεπτοκομμένα, 1 ματσάκι άνηθος (χωρίς τα χοντρά κοτσάνια) ή μάραθος στην εποχή του, ψιλοκομμένος, τα φυλλαράκια από 1/4 ματσάκι μαϊντανού, ψιλοκομμένα, αλάτι, πιπέρι φρεσκοτριμμένο, 350 γρ. αγελαδινό γιαούρτι, 1 σκελίδα σκόρδου, λιωμένη, 30 γρ. μέλι, 30 γρ. χυμός λεμονιού
Για τη σαλάτα με λάχανο, καρότο, φινόκιο και ντρέσινγκ με γιαούρτι, ανακατεύουμε καλά το γιαούρτι, το μέλι, το λεμονοχυμό και το σκόρδο σ’ ένα μεγάλο μπολ.Δεν χρειάζεται να βάλουμε λάδι.Ρίχνουμε μέσα τα λαχανικά της σαλάτας ανακατεμένα και ανακατεύουμε να πάει το ντρέσινγκ παντού.Προσθέτουμε τον άνηθο (ή το μάραθο) και το μαϊντανό, ανακατεύουμε ξανά και σερβίρουμε.
Γιαούρτι,Λάχανο,Φινόκιο,Χορτοφαγικά